35. schôdza NR SR - 2.deň - B. popoludní
Dátum: 2025-05-28
Poslanec: Jakab, Július (SLOVENSKO)
Druh vystúpenia: Vystúpenie v rozprave

89. Ďakujem za slovo. Musím úprimne povedať, že som nerozumel, o čom je ten pozmeňujúci návrh predkladateľa predo mnou. Tak skúsim, pán predsedajúci, v rozprave budem predkladať ja dva pozmeňujúce návrhy, tak potom vás poprosím o prerušenie. Áno, ďakujem. Čiže v dôvodovej správe k tomuto návrhu zákona sa píše, a budem citovať: "k zavedeniu inštitútu superodpočtu aj do oblasti športu, ktorý by mohol byť motivačným nástrojom pre investície súkromného sektora do slovenského športu." Čiže návrh zákona chce zmeniť takúto vec, pretože chcú motivovať investície súkromného sektora do slovenského športu. 450 tlač? Však čítam dôvodovú správu. Dobre, takže, pán predseda Danko, len chcem nadviazať vlastne na vaše vyjadrenia z posledných dní, chcem nadviazať na to, že najviac by tomu súkromnému sektoru pomohlo, keby sme zrušili transakčnú daň. Ono by ich to najviac motivovalo, pretože ich to momentálne najviac kvári. Môžete to sledovať, môžete to sledovať v televíznych reportážach, môžete to sledovať na súkromnom sektore, ktorý aj opúšťa slovenskú republiku, alebo sa snaží vyhnúť transakčnej dani. A vedia to proste aj podnikatelia každý jeden deň, každý týždeň, každý mesiac, a dokonca niektorí sa to dozvedia až po troch mesiacoch, pretože neviem, či, pán predseda, si uvedomujete, pán predseda Danko, že niektoré banky to teda strhávajú na dennej báze, niektoré na mesačnej a niektoré tu ešte nestrhli tú transakčnú daň a strhnú to na konci júna... (Prerušenie vystúpenia predsedajúcim.) Danko, Andrej, podpredseda NR SR Rokujeme o dani z príjmu, o tréneroch. Jakab, Július, poslanec NR SR Áno, rozumiem, môžem? Áno, držím sa témy, držím sa témy, toho, že navrhujete, aby ste motivovali investície súkromného sektora do slovenského športu. A preto vám hovorím, pán Danko, že keď vyčítate súčasnej vláde, že nejakým spôsobom nepodporuje súkromný sektor alebo nechce podporovať súkromný sektor, alebo ho zaťažuje transakčnou daňou, tak ja vám hovorím, aby ste to zrušili. A vy hovoríte, že to zrušiť chcete pre živnostníkov a pre podnikateľov do 100-tisíc eur, ale nejakým spôsobom to odkladáte, ale zároveň vyčítate vládnej strane SMER, že rokuje s opozičnými stranami o dvoch pohlaviach. Tak ja vám hovorím a chcem vám aj dať takúto možnosť, že ten váš návrh zákona o zrušení transakčnej dane chcem dať ako pozmeňujúci a doplňujúci návrh práve k tomuto zákonu, pretože ten najviac povzbudí súkromný sektor, aby investoval do slovenského športu. Ten najviac odľahčí súkromný sektor, aby investoval do slovenského športu. Ten zabezpečí, že niektoré fabriky si potom nebudú rozmýšlať, aby odchádzali zo Slovenska, ale budú tu zostávať, budú tu zostávať aj tie príjmy, ľudia neprídu o prácu a budú mať aj vyššie investície do slovenského športu. Určite každá firma namiesto toho, aby zaplatila transakčnú daň, radšej tieto peniaze dá do slovenského športu. Takže, pán Danko, ja budem predkladať dva pozmeňujúce návrhy. Jeden bude úplne presne taký istý, ako ste ho navrhli vy, čiže živnostníci a firmy do 100-tisíc eur nebudú platiť transakčnú daň, a druhý je na zrušenie transakčnej dane ako celku. Dávam to, áno, z pohľadu vášho, ako opozičník, ale tak ako SMER môže rokovať s opozičnou stranou o dvoch pohlaviach, tak asi predpokladám, že aj vy máte tu možnosť zrušiť takéto zlo, ako je transakčná daň, sám o tom hovoríte, možno aj na základe pozmeňováku, ktorý dá nejaká iná, iná opozičná strana. Lebo som to dneska zachytil, že ste sa na to sťažovali, že SMER rokuje teda s opozičnými stranami. A dokonca ja som aj počul, že tá transakčná daň bola zavedená kvôli vám, a to povedal minister Kamenický, keď povedal, že zníženie DPH na gastro, ktoré ste vybavili, spôsobilo zavedenie transakčnej dane, aby tie výpadky z príjmov sa naspäť dostavili do štátnej kasy. Takže ja vám hovorím, poďme tú transakčnú daň zrušiť. Budem teraz čítať dva pozmeňujúce návrhy a chcem vás poprosiť, lebo vidím, že keď som to predložil pri tom bode predtým, o ktorom sa hlasovalo o sedemnástej, akoby možno bolo z toho trochu také zaskočenie. Rozumiem, pre toto chcem predložiť znova, tieto pozmeňováky a videl som, že aj vy ste sa zdržali pri tom hlasovaní, čiže určitá nádej, ju tam vidím, pán predseda Danko, na to, aby sme transakčnú daň zrušili čím skôr. A ja si myslím, že tak ako sa súčasná koalícia vyvíja a že sa vyvíja v prospech predčasných volieb, cítite to aj vy, bolo by dobré, keby ste pozdvihli vlajku SNS a do volieb tým, že zrušíte transakčnú daň ako jednu z prvých bodov vašej kampane. Takže teraz by som poprosil, keby ste mi zastavili čas a budem čítať pozmeňujúce návrhy. Danko, Andrej, podpredseda NR SR Máte zastavený čas, budete čítať pozmeňovacie návrhy. Dovolím vám len povedať, že predmet tohto rokovania o transakčnej dani bude o štyri body, ale nemôžem vám zabrániť to čítať, asi máte svoj cieľ, zmysel, ale rokujeme o zákone o dani z príjmu, o tréneroch. Jakab, Július, poslanec NR SR Ďakujem veľmi pekne. Môžem prečítať pozmeňujúci a doplňujúci návrh? Danko, Andrej, podpredseda NR SR Môžte a potom následne ukončíte vystúpenie, po prečítaní už nebudete mať čas na vystúpenie. Nech sa páči. Jakab, Július, poslanec NR SR Pozmeňujúci a doplňujúci návrh poslanca NR SR Júliusa Jakaba k návrhu zákona, ktorým sa mení a dopĺňa zákon č. 595/2003 Z.z. o dani z príjmov v znení neskorších predpisov a o zmene a doplnení niektorých zákonov. 1. V čl. I sa za bod 3 vkladá nový článok IV, ktorý znie: "4. V § 19 ods. 3 písmeno j) sa za slovom "príjmov" vypúšťa čiarka a slová "daň z finančných transakcií 90ad) ". Nasledujúce body sa primerane prečíslujú. Tento bod nadobúda účinnosť 1. júla 2025, čo sa primerane premietne do článku o účinnosti. 2. Za čl. III sa vkladá nový článok IV, ktorý znie: "Čl. IV Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z., zákona č. 332/2011 Z. z., zákona č. 384/2011 Z. z., zákona č. 546/2011 Z. z., zákona č 69/2012 Z. z., zákona č. 91/2012 Z. z., zákona č. 235/2012 Z. z., zákona č. 246/2012 Z.z., zákona č. 440/2012 Z. z., zákona č. 218/2013 Z. z., zákona č. 435/2013 Z. z., zákona č. 213/2014 Z. z., zákona č. 218/2014 Z. z., zákona č. 333/2014 Z. z., zákona č. 361/2014 Z. z., zákona č. 130/2015 Z. z., zákona č. 176/2015 Z. z., zákona č.252/2015 Z. z., zákona č. 269/2015 Z. z., zákona č. 393/2015 Z. z., zákona č. 447/2015 Z. z., zákona č. 125/2016 Z. z., zákona č. 298/2016 Z. z., zákona č. 339/2016 Z. z., zákona č. 267/2017 Z. z., zákona č. 344/2017 Z. z., zákona č. 177/2018 Z. z., zákona č. 213/2018 Z. z., zákona č. 368/2018 Z. z., zákona č. 35/2019 Z. z., zákona č. 221/2019 Z. z., zákona č. 369/2019 Z. z., zákona č. 390/2019 Z. z., zákona č. 46/2020 Z. z., zákona č. 198/2020 Z. z., zákona č. 296/2020 Z. z., zákona č. 312/2020 Z. z., zákona č. 416/2020 Z. z., zákona č. 421/2020 Z. z., zákona č. 45/2021 Z. z., zákona č. 395/2021 Z. z., zákona č. 408/2021 Z. z., zákona č. 39/2022 Z. z., zákona č. 250/2022 Z. z., zákona č. 325/2022 Z. z., zákona č. 395/2022 Z. z., zákona č. 433/2022 Z. z., zákona č. 496/2022 Z. z., zákona č. 519/2022 Z. z., zákona č. 59/2023 Z. z., zákona č. 507/2023 Z. z., zákona č. 508/2023 Z. z., zákona č. 87/2024 Z. z., zákona č. 102/2024 Z. z., zákona č. 251/2024 Z. z., zákona č. 279/2024 Z. z. sa mení takto: 1. V poznámke pod čiarou k odkazu 1 sa vypúšťa citácia: "Zákon č. 279/2024 Z. z. o dani z finančných transakcií a o zmene a doplnení niektorých zákonov. 2. Za § 165p sa vkladá § 165r, ktorý vrátane nadpisu znie: "§ 165r Prechodné ustanovenie k úprave účinnej od 1. júla 2025 Daň odvodenú podľa zákona o dani z finančných transakcií účinného do 30. júna 2025 je správca dane povinný započítať na úhradu najbližšej daňovej povinnosti daňovníka alebo na základe žiadosti daňovníka vrátiť. Správca dane pri vrátení dane odvedenej podľa zákona o dani z finančných transakcií účinného do 30. júna 2025 na základe žiadosti daňovníka postupuje podľa § 79. Postup podľa prvej vety sa neuplatní, ak bola suma dane odvedenej podľa zákona o dani z finančnej transakcie účinného do 30.júna 2025 použitá na úhradu iných pohľadávok daňovníka podľa § 55 ods. 6 a 7." 3. Za § 167 sa vkladá § 168, ktorý znie: "§ 168 Zrušuje sa zákon č. 279/2024 Z. z. o dani z finančných transakcií a o zmene a doplnení niektorých zákonov v znení zákona č. 354/2024 Z. z. a zákona č. 26/2025 Z. z."." Tento článok nadobúda účinnosť 1. júla 2025, čo sa primerane premietne do článku o účinnosti. Dokončil som čítanie prvého pozmeňujúceho návrhu. Teraz budem čítať druhý pozmeňujúci návrh. Doplňujúci návrh poslanca NR SR Júliusa Jakaba k návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov. Za čl. IV sa vkladá nový čl. V, ktorý znie: " Čl. V Zákon č. 279/2024 Z. z. o dani z finančných transakcií a o zmene a doplnení niektorých zákonov v znení zákona č. 354/2024 Z. z. a zákona č. 26/2025 Z. z. sa mení a dopĺňa takto: 1. V § 2 písmeno c) znie: "c) transakčným účtom platobný účet daňovníka 1a) , ktorý je právnickou osobou alebo organizačnou zložkou zahraničnej osoby." 2. V § 3 ods. 1 sa vypúšťajú slová "fyzická osoba - podnikateľ". 3. V § 3 ods. 2 sa za ôsmy bod vkladá nový deviaty bod, ktorý znie: "9. právnická osoba alebo organizačná zložka zahraničnej osoby, ktorej zdaniteľné príjmy (výnosy) v bezprostredne predchádzajúcom zdaňovacom období neprevýšili sumu 100-tisíc eur. 4. V § 3 sa za ods. 3 vkladajú nové odseky 4 až 8, ktoré znejú: "(4) právnická osoba alebo organizačná zložka zahraničnej osoby podľa odseku 2 deviateho bodu sa stávala daňovníkom 15. dňom kalendárneho mesiaca , nasledujúceho po kalendárnom mesiaci, v ktorom podala daňové priznanie k dani z príjmov 2k) , z ktorého vyplýva, že jej zdaniteľné príjmy (výnosy) za bezprostredne predchádzajúce zdaňovacie obdobie prevýšili sumu 100-tisíc eur. (5) Daňovník sa stáva právnickou osobou alebo organizačnou zložkou zahraničnej osoby podľa odseku 2 deviateho bodu 15-tym dňom kalendáreho mesiaca, nasledujúceho po kalendárnom mesiaci, v ktorom podal daňové priznanie k dani z príjmov 2k) , z ktorého vyplýva, že jeho zdaniteľné príjmy (výnosy) za bezprostredné zdaňovacie obdobie neprevýšili sumu 100-tisíc eur. Ak sa daňovník stal právnickou osobou alebo organizačnou zložkou zahraničnej osoby podľa ods. 2 deviateho bodu, je v lehote podľa prvej vety povinný túto skutočnosť oznámiť platiteľovi dane. (6) Na účely overenia splnenia podmienky podľa odseku 4 alebo odseku 5 je platiteľ dane oprávnený vyžiadať si od daňovníka alebo právnickej osoby, alebo organizačnej zložky zahraničnej osoby podľa ods. 2 deviateho bodu doklady preukazujúce výšku zdaniteľných príjmov (výnosov) za bezprostredne predchádzajúce zdaňovacie obdobie. 89-2 (7) Právnická osoba alebo organizačná zložka zahraničnej osoby podľa odseku 2 deviateho bodu, ktorá v lehote do jedného mesiaca odo dňa podania daňového priznania k dani z príjmov2k) nepredloží platiteľovi dane na overenie splnenia podmienky podľa odsekov 4 alebo odseku 5 doklady podľa odseku 6, sa na účely tohto zákona považuje za daňovníka od 1. apríla príslušného kalendárneho roka. (8) Ak sa právnická osoba alebo organizačná zložka zahraničnej osoby podľa odseku 2 deviateho bodu stane daňovníkom v dôsledku podania opravného alebo dodatočného daňového priznania k dani z príjmov2l), je povinná oznámiť túto skutočnosť platiteľovi dane najneskôr do 15 dní odo dňa podania tohto priznania, a zároveň je povinná dodatočne uhradiť daň podľa tohto zákona postupom podľa § 10 ods. 3 až 5 za obdobie od pätnásteho dňa kalendárneho mesiaca nasledujúceho po kalendárnom mesiaci, v ktorom podala prvé daňové priznanie k dani z príjmov2k) do začiatku vyberania dane podľa § 10 ods. 1 a 2." Poznámky pod čiarou k odkazom 2k a 2l znejú: 2k) § 41a nasl. zákona č. 595/2003 Z. z. 2l) § 16 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov." 5. § 10 odsek 2 znie: "(2) V oznámení podľa odseku 1 platiteľ dane uvedie najmä zdaňovacie obdobie, sumu vybratej dane a 1. obchodné meno, 2. adresu sídla, 3. identifikačné číslo organizácie, 4. daňové identifikačné číslo, ak mu bolo pridelené." 6. V § 12 sa vypúšťa odsek 2. Doterajšie odseky 3 až 7 sa označujú ako odseky 2 až 6. 7. V § 12 ods. 5 sa slová "podľa odseku 3 alebo odseku 4" nahrádzajú slovami "podľa odseku 2 alebo odseku 3". 8. Za § 13 sa vkladá § 14, ktorý vrátane nadpisu znie: "§ 14 Prechodné ustanovenie k úprave účinnej od 1. júla 2025 Daňovník, ktorého zdaniteľné príjmy (výnosy) v poslednom daňovom priznaní k dani z príjmov neprevýšili sumu 100-tisíc eur je právnickou osobu alebo organizačnou zložkou zahraničnej osoby podľa § 3 ods. 2 deviateho bodu od pätnásteho dňa po predložení dokladu preukazujúceho túto skutočnosť platiteľovi dane."." Tento článok nadobúda účinnosť 1. júla 2025, čo sa primerane premietne do článku o účinnosti. Z dôvodu navrhovanej úpravy sa primerane upraví názov zákona. Nasledujúci článok sa primerane prečísluje. Ďakujem veľmi pekne. Skončil som čítanie pozmeňujúcich návrhov.